बिलासपुर शहर में पर्यावरण संरक्षण मंडल के विशेषज्ञों द्वारा दीपावली में की गयी माॅनिटरिंग के अनुसार उस दिन वहां औसत परिवेशीय वायु में धूल कणों की संख्या 22.3 प्रतिशत कम होकर 71.7 माइक्रोग्राम प्रतिघनमीटर पायी गयी, जो वर्ष 2017 में 92.3 प्रतिघनमीटर थी। रायपुर शहर में दीपावली के दिन ध्वनि प्रदूषण में भी लगभग 6 प्रतिशत कमी पायी गयी। इस बार रायपुर में ध्वनि की तीव्रता 86.0 डेसीबल रही, जो वर्ष 2017 में 91.33 डेसीबल थी। न्यायधानी बिलासपुर में इस बार दिवाली में ध्वनि की औसत तीव्रता पिछले साल की तुलना में 8.86 प्रतिशत कम होकर 75.0 डेसीबल दर्ज की गयी।